Mortwa holčka

Jako Mortwa holčka woznamjenja so městno při puću z Konjec do Koćiny, na kotrymž bu za čas Třicećilětneje wójny zamordowana jako druška zdrasćena holca Marija, jenička dźowka Konječanskeho korčmarja Jakuba Šołty. Po legendźe nadpadny ju paduch dla jeje družčeje šnóry a pjenjez. Jako so jemu njeporadźi, šnóru wotewzać, wotruba holčce hłowu.

Konječanski wučer Jan Šołta, kotryž 1838 zemrě, postaji k česći holcy na městnje njeskutka drjewjany stołp z napismom „Ke kmótře wuzwolena, sym tu morjena“. W lěće 1894 nastaji so dźensniši kamjentny stołp.

Wot 1815 do 1945 běžeše někotre metry južnje stołpa krajna hranica mjez Sakskej a Pruskej.

 Literatura 
 Susanne Hose: Die Sage vom „toten Mädchen“. W ts.: Erzählen über Krabat. Märchen, Mythos und Magie. Lusatia Verlag, Bautzen 2013.

 Wotkaz 

Kategorija:Ralbicy-Róžant
Kategorija:Pomnik we Łužicy